CELEX: 42010X0513(03)
Language: lt
Date: 1273708800000
Title: Jungtinių Tautų Europos ekonominės komisijos (JT/EEK) taisyklė Nr. 39. Suvienodintos transporto priemonių patvirtinimo nuostatos, atsižvelgiant į greitmačio mechanizmą, įskaitant jo montavimą

13.5.2010   
            
            
               LT
            
            
               Europos Sąjungos oficialusis leidinys
            
            
               L 120/40
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT/EEK dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT/EEK) taisyklė Nr. 39. Suvienodintos transporto priemonių patvirtinimo nuostatos, atsižvelgiant į greitmačio mechanizmą, įskaitant jo montavimą
   
      1 persvarstyta versija
   
   Įtrauktas visas galiojantis tekstas iki:
   pradinės taisyklės versijos 5 papildymo; įsigaliojimo data – 2002 m. gruodžio 7 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Specifikacijos
         
               6.
            
            Transporto priemonės tipo pakeitimai
         
               7.
            
            Gamybos atitiktis
         
               8.
            
            Baudos už gamybos neatitiktį
         
               9.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
         PRIEDAI
   
               1 priedas.
            
            Pranešimas dėl transporto priemonės tipo patvirtinimo, atsisakymo suteikti patvirtinimą, išplėtimo patvirtinimo, patvirtinimo panaikinimo arba visiško gamybos nutraukimo, atsižvelgiant į greitmačio mechanizmą, įskaitant jo montavimą, remiantis Taisykle Nr. 39
         
               2 priedas.
            
            Patvirtinimo ženklų išdėstymas
         
               3 priedas.
            
            Greitmačio tikslumo bandymai dėl gamybos atitikties
         1.   TAIKYMO SRITIS
   Ši taisyklė taikoma patvirtinant L, M ir N kategorijų transporto priemones (1).
   2.   APIBRĖŽTYS
   Šioje taisyklėje:
   2.1.   Transporto priemonės patvirtinimas– transporto priemonės tipo patvirtinimas, atsižvelgiant į greitmačio mechanizmą, įskaitant jo montavimą.
   2.2.   Transporto priemonės tipas atsižvelgiant į jos greitmatį– transporto priemones, kurios beveik nesiskiria tarpusavyje, išskyrus skirtumus, susijusius visų pirma su:
   
               2.2.3.1.
            
            
               greitmačio matavimo mechanizmo leidžiamaisiais nuokrypiais,
            
         
               2.2.3.2.
            
            
               technine greitmačio konstanta,
            
         
               2.2.3.3.
            
            
               rodomų greičių intervalu.
            
         2.3.   Standartiškai montuojamos padangos– tokio tipo (tipų) padangos, kurias gamintojas numatęs atitinkamam transporto priemonės tipui; žieminės padangos standartiškai montuojamomis padangomis nelaikomos.
   2.4.   Įprastas padangų eksploatavimo slėgis– transporto priemonės gamintojo nurodytas šaltų padangų slėgis, padidintas 0,2 baro.
   2.5.   Greitmatis– greitmačio įrangos dalis, rodanti vairuotojui transporto priemonės greitį bet kuriuo momentu (2);
   2.5.1.   Greitmačio matavimo mechanizmo nuokrypis– paties greitmačio tikslumas, kuris išreiškiamas ribiniais viršutiniais ir apatiniais tam tikro greičio intervalo rodmenimis.
   2.5.2.   techninė greitmačio konstanta– santykis tarp apsukų ar impulsų per minutę ties įvadu ir tam tikro rodomo greičio;
   2.6.   nepakrauta transporto priemonė– parengta eksploatuoti transporto priemonė su degalais, aušinimo skysčiu, tepalais, įrankiais ir atsarginiu ratu (jeigu šiuos elementus transporto priemonės gamintojas priskiria standartinei įrangai) ir su 75 kg sveriančiu vairuotoju, bet be keleivio, neprivalomųjų reikmenų ar krovinio.
   3.   PATVIRTINIMO PARAIŠKA
   
               3.1.
            
            
               Transporto priemonės tipo patvirtinimo paraišką, atsižvelgiant į greitmačio mechanizmą, įskaitant jo montavimą, pateikia transporto priemonės gamintojas arba jo tinkamai įgaliotas atstovas.
            
         
               3.2.
            
            
               Kartu su paraiška pateikiami trys dokumentų egzemplioriai su šia informacija:
               
                           3.2.1.
                        
                        
                           transporto priemonės tipo aprašu, atsižvelgiant į 2.2, 2.3, 2.4 ir 2.5 punktuose nurodytus elementus; nurodomas transporto priemonės tipas.
                        
                     
         
               3.3.
            
            
               Reprezentatyvioji tvirtintino tipo nepakrauta transporto priemonė turi būti pateikta už patvirtinimo bandymus atsakingai technikos tarnybai.
            
         
               3.4.
            
            
               Prieš suteikdama tipo patvirtinimą kompetentinga institucija patikrina, ar naudojamos tinkamos priemonės veiksmingai gamybos atitikties kontrolei užtikrinti.
            
         4.   PATVIRTINIMAS
   
               4.1.
            
            
               Jeigu pagal šią taisyklę patvirtinti pateikto tipo transporto priemonė atitinka šios taisyklės reikalavimus atsižvelgiant į greitmačio mechanizmą, įskaitant jo montavimą, suteikiamas to transporto priemonės tipo patvirtinimas.
            
         
               4.2.
            
            
               Suteikiamas kiekvieno patvirtinto tipo patvirtinimo numeris. Pirmieji du patvirtinimo numerio skaitmenys žymi naujausios serijos pakeitimus, įtrauktus į taisyklę suteikiant patvirtinimą. Ta pati susitariančioji šalis negali to paties patvirtinimo numerio paskirti kitam transporto priemonės tipui, kuriam taikomos šios taisyklės 6 dalies nuostatos.
            
         
               4.3.
            
            
               Šios taisyklės 1 priede pateikto blanko pavyzdį atitinkantis pranešimas apie transporto priemonės tipo patvirtinimą arba atsisakymą suteikti tipo patvirtinimą pagal šią taisyklę kartu su patvirtinimo paraiškos pateikėjo pateikta montavimo schema, kuri ne didesnio nei A4 formato (210 × 297 mm) arba sulankstyta taip, kad būtų tokio formato, perduodami šią taisyklę taikančioms susitariančiosioms šalims.
            
         
               4.4.
            
            
               Prie kiekvienos transporto priemonės, atitinkančios pagal šią taisyklę patvirtintą transporto priemonės tipą, aiškioje ir lengvai prieinamoje, patvirtinimo blanke nurodytoje vietoje pritvirtinamas tarptautinis patvirtinimo ženklas, kurį sudaro:
               
                           4.4.1.
                        
                        
                           apskritimas aplink E raidę, po kurios nurodomas skiriamasis patvirtinimą suteikusios šalies numeris (3);
                        
                     
                           4.4.2.
                        
                        
                           šios taisyklės numerio, po kurio dešinėje apskritimo pusėje rašoma R raidė, brūkšnys ir patvirtinimo numeris, kaip nurodyta 4.4.1 punkte.
                        
                     
         
               4.5.
            
            
               Jeigu transporto priemonė atitinka pagal šią taisyklę patvirtinimą suteikusioje šalyje remiantis viena ar keliomis kitomis prie Susitarimo prijungtomis taisyklėmis patvirtintą transporto priemonės tipą, 4.4.1 punkte nurodyto simbolio nereikia kartoti; tokiu atveju visų taisyklių, pagal kurias patvirtinimas suteiktas valstybėje, kuri suteikė patvirtinimą pagal šią taisyklę, papildomi numeriai ir simboliai išdėstomi vertikaliai stulpeliais į dešinę nuo 4.4.1 punkte nustatyto simbolio.
            
         
               4.6.
            
            
               Patvirtinimo ženklas turi būti aiškiai įskaitomas ir nenutrinamas.
            
         
               4.7.
            
            
               Patvirtinimo ženklo vieta turi būti šalia gamintojo pritvirtintos transporto priemonės duomenų plokštelės arba ant jos.
            
         
               4.8.
            
            
               Šios taisyklės 2 priede pateikiami patvirtinimo ženklų išdėstymo pavyzdžiai.
            
         5.   SPECIFIKACIJOS
   
               5.1.
            
            
               Greitmačio rodytuvas turi patekti į vairuotojo tiesioginio matymo lauką ir turi būti aiškiai įžiūrimas ir dieną, ir naktį. Rodomų greičių intervalas turi būti pakankamai platus, kad apimtų didžiausią šio tipo transporto priemonės greitį, kurį nurodė gamintojas.
            
         
               5.1.1.
            
            
               Jeigu greitmačiai skirti M, N, L3, L4 ir L5 kategorijų transporto priemonėms skalės padalos turi būti 1, 2, 5 arba 10 km/h. Rodytuve skaičiais išreikštos greičio vertės nurodomos taip: jeigu didžiausia rodytuvo vertė nėra didesnė nei 200 km/h, greičio vertės nurodomos ne didesniais kaip 20 km/h intervalais. Jeigu didžiausia vertė yra didesnė nei 200 km/h, greičio vertės nurodomos ne didesniais kaip 30 km/h intervalais. Skaičiais išreikštos vertės nurodomos nebūtinai vienodais intervalais.
            
         
               5.1.2.
            
            
               Jeigu pagamintos transporto priemonės skirtos parduoti šalyje, kurioje naudojami „imperiniai“ matavimo vienetai, greitmatyje taip pat nurodomos mylios per valandą (mph), skalės padalos turi būti 1, 2, 5 arba 10 mph. Skalės greičio vertės nurodomos 20 mph neviršijančiais intervalais, pradinė vertė – 10 arba 20 mph. Greičio vertės nurodomos nebūtinai vienodais intervalais.
            
         
               5.1.3.
            
            
               Jeigu greitmačiai skirti L1 (mopedai) ir L2 kategorijų transporto priemonėms, rodytuvo rodmenys neturi būti didesni kaip 80 km/h. Skalės padalos turi būti 1, 2, 5 arba 10 km/h, o skaičiais išreikštos greičio vertės nurodomos 10 km/h neviršijančiais intervalais. Greičio vertės nurodomos nebūtinai vienodais intervalais.
            
         
               5.1.4.
            
            
               Jeigu pagamintos M, N, L3, L4 ir L5 kategorijų transporto priemonės skirtos parduoti šalyje, kurioje naudojami „imperiniai“ matavimo vienetai, greitmatyje taip pat nurodomos mph (mylios per valandą), skalės padalos turi būti 1, 2, 5 arba 10 mph. Rodytuve skaičiais išreikštos greičio vertės nurodomos 20 mph neviršijančiais intervalais, pradinė vertė – 10 arba 20 mph. Skaičiais išreikštos greičio vertės nurodomos nebūtinai vienodais intervalais.
            
         
               5.2.
            
            
               Greitmačio mechanizmo tikslumas išbandomos pagal toliau nurodytą tvarką.
               
                           5.2.1.
                        
                        
                           Padangos – tai padangos, standartiškai montuojamos transporto priemonėje, kaip apibrėžta šios taisyklės 2.3 punkte. Bandymai atliekami su visų tipų greitmačiais, kuriuos gamintojas ketina įmontuoti.
                        
                     
                           5.2.2.
                        
                        
                           Bandymas atliekamas su nepakrauta transporto priemone. Matavimo tikslais gali būti naudojamas papildomas svarmuo. Transporto priemonės masė ir jos pasiskirstymas tarp tiltų nurodomi patvirtinimo pranešime (žr. 1 priedo 6 punktą).
                        
                     
                           5.2.3.
                        
                        
                           Atskaitos temperatūra prie greitmačio turi būti 23 ± 5 °C.
                        
                     
                           5.2.4.
                        
                        
                           Kiekvieno bandymo metu padangų slėgis – tai 2.4 punkte apibrėžtas įprastas padangų eksploatavimo slėgis.
                        
                     
                           5.2.5.
                        
                        
                           Transporto priemonė bandoma esant tokiems greičiams:
                           
                                       Transporto priemonės gamintojo nustatytas maksimalus projektinis greitis (Vmax) (km/h)
                                    
                                    
                                       Bandymo greitis(V1)
                                       (km/h)
                                    
                                 
                                       Vmax ≤ 45
                                    
                                    
                                       80 % Vmax
                                       
                                    
                                 
                                       45 < Vmax ≤ 100
                                    
                                    
                                       40 km/h ir 80 % Vmax
                                       
                                       (jeigu pasiektas greitis ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h ir 80 % Vmax
                                       
                                       (jeigu pasiektas greitis ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h ir 120 km/h
                                    
                                 
                     
                           5.2.6.
                        
                        
                           Bandymo metu tikrajam transporto priemonės greičiui matuoti naudojamų matuoklių tikslumas turi būti ± 0,5 %.
                           
                                       5.2.6.1.
                                    
                                    
                                       Naudojant bandymo kelio dangą, ji turi būti lygi ir sausa ir užtikrinti pakankamą sukibimą.
                                    
                                 
                                       5.2.6.2.
                                    
                                    
                                       Jeigu naudojamas būgninis dinamometras, būgno skersmuo turi būti 0,4 m.
                                    
                                 
                     
         
               5.3.
            
            
               Nurodomas greitis neturi būti mažesnis už tikrąjį transporto priemonės greitį. Išvysčius 5.2.5 punkte nurodytą greitį tarp rodomo greičio (V1) ir tikrojo greičio (V2) turi būti toks santykis:
               0 ≤ (V1 – V2) ≤ 0,1 V2 + 4 km/h
            
         6.   TRANSPORTO PRIEMONĖS TIPO PAKEITIMAI
   
               6.1.
            
            
               Apie kiekvieną transporto priemonės tipo pakeitimą pranešama transporto priemonės tipą patvirtinusiam administracijos padaliniui. Tuomet šis padalinys gali:
               
                           6.1.1.
                        
                        
                           laikyti, kad pakeitimai greičiausiai neturės pastebimo neigiamo poveikio ir bet kokiu atveju transporto priemonė tebeatitinka reikalavimus, arba
                        
                     
                           6.1.2.
                        
                        
                           iš technikos tarnybos, atsakingos už bandymus, reikalauti papildomų bandymų ataskaitos.
                        
                     
         
               6.2.
            
            
               Apie patvirtinimo suteikimą arba atsisakymą suteikti patvirtinimą, kartu pateikiant informaciją apie tipo pakeitimus, šią taisyklę taikančioms susitariančiosioms šalims turi būti pranešta pagal 4.3 punkte nustatytą tvarką.
            
         7.   GAMYBOS ATITIKTIS
   
               7.1.
            
            
               Gamybos atitikties procedūros turi atitikti nustatytąsias Susitarimo 2 priedėlyje (E/ECE/324-E/ECE/TRANS/505/Rev.2), taikant toliau nurodytus reikalavimus.
            
         
               7.2.
            
            
               Kiekviena pagal šią taisyklę patvirtinta transporto priemonė turi būti pagaminta taip, kad atitiktų tipą, kuris patvirtintas įvykdžius šios taisyklės atitinkamos (-ų) dalies (-ių) reikalavimus.
            
         
               7.3.
            
            
               Su kiekvieno tipo transporto priemone turi būti atlikta pakankamai greitmačio mechanizmo ir jo montavimo patikrų, visų pirma su kiekvieno tipo transporto priemone turi būti atlikti bent jau šios taisyklės 3 priede nustatyti bandymai.
            
         
               7.4.
            
            
               Tipo patvirtinimą suteikusi institucija bet kuriuo metu gali patikrinti kiekvienoje gamybos įmonėje taikomą atitikties kontrolės metodiką. Paprastai šie patikrinimai atliekami kartą per dvejus metus.
            
         
               7.5.
            
            
               Jei per tokias pagal 7.4 punktą atliekamas patikras gaunami nepatenkinami rezultatai, kompetentinga institucija turi užtikrinti, kad kuo greičiau būtų imtasi visų veiksmų, reikalingų gaminių atitikčiai atkurti.
            
         8.   BAUDOS UŽ GAMYBOS NEATITIKTĮ
   
               8.1.
            
            
               Transporto priemonių tipui pagal šią taisyklę suteiktas patvirtinimas gali būti panaikintas, jeigu nesilaikoma 7.1 punkte nustatyto reikalavimo, arba jeigu atliktų transporto priemonės patikrų, numatytų 7 dalyje, rezultatai nepatenkinami.
            
         
               8.2.
            
            
               Jeigu šią taisyklę taikanti susitariančioji šalis panaikina patvirtinimą, kurį buvo anksčiau suteikusi, ji nedelsdama apie tai praneša kitoms šią taisyklę taikančioms susitariančiosioms šalims naudodama šios taisyklės 1 priede pateikto pranešimo blanko pavyzdį.
            
         9.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios susitariančiosios šalys praneša Jungtinių Tautų Sekretoriatui už patvirtinimo bandymus atsakingų technikos tarnybų ir administracijos padalinių, kurie suteikia patvirtinimą ir kuriems turi būti nusiųsti patvirtinimo suteikimo, išplėtimo patvirtinimo, atsisakymo suteikti patvirtinimą arba patvirtinimo panaikinimo pranešimai, pavadinimus ir adresus.
   
      (1)  Kaip apibrėžta suvestinės rezoliucijos dėl transporto priemonių konstrukcijos 7 priede (R.E.3) (TRANS/WP.29/78/Rev.1/Amend.2).
   
      (2)  Jam nepriklauso greitį rodanti tachografo dalis, jeigu laikomasi tipo patvirtinimo specifikacijų, pagal kurias neleidžiama, kad tikro ir nurodomo greičio absoliutusis skirtumas būtų didesnis už remiantis 5.3 punkte nustatytais reikalavimais gautas vertes.
   
      (3)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekijos Respublika, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikė jos valstybės narės, naudodamos savo atitinkamą EEK simbolį), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika ir 48 – Naujoji Zelandija. Kiti numeriai kitoms valstybėms skiriami chronologine tvarka, kuria jos ratifikuoja Susitarimą dėl suvienodintų techninių nuostatų ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų priėmimo arba prie jo prisijungia; apie paskirtus numerius susitariančiosioms šalims praneša Jungtinių Tautų Generalinis Sekretorius.
   
      1 PRIEDAS
      
         PRANEŠIMAS
      
      (Didžiausi leidžiami matmenys: A4 (210 × 297 mm))
      
         
      
         
   
   
      2 PRIEDAS
      
         PATVIRTINIMO ŽENKLŲ IŠDĖSTYMAS
      
      A   MODELIS
      (žr. šios taisyklės 4.4 punktą)
      
         
      B   MODELIS
      (žr. šios taisyklės 4.5 punktą)
      
         
      
         (1)  Antrasis numeris pateiktas tik kaip pavyzdys.
   
   
      3 PRIEDAS
      
         GREITMAČIO TIKSLUMO BANDYMAS DĖL GAMYBOS ATITIKTIES
      
      1.   BANDYMO SĄLYGOS
      Bandymo sąlygos turi atitikti nustatytąsias šios taisyklės 5.2.1–5.2.6 punktuose.
      2.   REIKALAVIMAI
      Laikoma, kad produkcija atitinka šią taisyklę, jeigu nustatomas toliau nurodytas greitmačio rodytuve rodomo greičio (V1) ir tikrojo greičio (V2) santykis:
      
                   
               
               
                  jeigu tai M ir N kategorijų transporto priemonės:
                  0 ≤ (V1 – V2) ≤ 0,1 V2 + 6 km/h;
               
            
                   
               
               
                  jeigu tai L3, L4 ir L5 kategorijų transporto priemonės:
                  0 ≤ (V1 – V2) ≤ 0,1 V2 + 8 km/h;
               
            
                   
               
               
                  jeigu tai L1 ir L2 kategorijų transporto priemonės:
                  0 ≤ (V1 – V2) ≤ 0,1 V2 + 4 km/h.